Source: https://www.riigiteataja.ee/akt/232337
Timestamp: 2019-02-16 15:57:11+00:00
Document Index: 4700134

Matched Legal Cases: ['§ 1', '§ 2', '§ 15', '§ 3', '§ 4', '§ 2']

Liiklusseaduse muutmise seadus – Riigi Teataja
Liiklusseaduse muutmise seadus
RT I 2002, 105, 613
Vabariigi Presidendi 18. detsembri 2002. a otsusega nr 294
I. Liiklusseaduses (RT I 2001, 3, 6; 2002, 90, 521; 92, 531) tehakse järgmised muudatused:
§ 1. Seaduse tekstis asendatakse sõnad «Teede- ja Sideministeerium» ning «teede- ja sideminister» vastavalt sõnadega «Majandus- ja Kommunikatsiooniministeerium» ning «majandus- ja kommunikatsiooniminister» nõutavas käändes.
§ 2. Paragrahvi 15 pealkiri ning lõiked 1 ja 2 muudetakse ning sõnastatakse järgmiselt:
« § 15. Sõiduki ja autorongi suurimad lubatud mõõtmed, massid ja teljekoormused
(2) Autorongi koosseisus oleva haagise registrimass ei või ületada vedukiga vedada lubatud haagise suurimat registrimassi.»
§ 3. Paragrahvi 17:
« (1) Juhil peavad mootorsõiduki juhtimisel olema kaasas juhiluba või muu juhtimisõigust tõendav dokument, mootorsõiduki registreerimistunnistus ja selle haagise registreerimistunnistus või haagise registreerimistunnistuse koopia, mille on tõendanud selle väljastanud asutus, kohustusliku liikluskindlustuse poliis või tõend kindlustuslepingu sõlmimisest vabastamise kohta ja muud dokumendid, kui seda nõuab seadus.»;
« (3) Eestis registreeritud sõiduki juhil, kui ta ei ole selle sõiduki omanik või tema nimi ei ole kantud sõiduki registreerimistunnistusele sõiduki kasutajana, peab kaasas olema omaniku või registreerimistunnistusele kasutajana kantud juriidilise isiku või füüsilisest isikust ettevõtja poolt väljaantud sõiduki kasutamise volikiri, kui omanik ei ole kaassõitja. Volikiri võib olla lihtkirjalik, kui seadus ei nõua ametlikult kinnitatud volikirja.»;
« (4) Kui juht soovib Eestis registreeritud sõiduautoga või kuni 3500-kilogrammise registrimassiga veoautoga sõita Eestist välja ja tema nimi ei ole kantud sõiduki kasutajana sõiduki registreerimistunnistusele, peab juhil olema sõiduki omaniku poolt väljaantud ametlikult kinnitatud volikiri, kui omanik ei ole kaassõitja.»
II. § 4. Käesolev seadus jõustub Riigi Teatajas avaldamisele järgneval päeval, välja arvatud käesoleva seaduse § 2, mis jõustub 2003. aasta 1. veebruaril.